### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 29. oktober 2025 har vedtaget Magistratens foranstående indstilling af 21. oktober 2025.

###

.

### Resume

Teknik og Miljø søger en tillægsbevilling på 61,1 mio. kr. i rådighedsbeløb samt anlægsbevilling på 66,0 mio. kr. i perioden 2025-2030 til etape 3-4 opgradering af ladeinfrastruktur til elbusser.

Det er nødvendigt, da projektet er blevet markant dyrere end oprindeligt forudsat, med en merudgift på 61,1 mio. kr. i forhold til det aktuelle budget på i alt 62,3 mio. kr.

For at sikre en bedre økonomisk styring af projektet vil Teknik og Miljø tage retningslinjerne for store anlægsprojekter i anvendelse i det videre projektforløb.

Det anbefales at investere et større beløb nu, så der kan indkøbes elbusser, der kan køre en hel dag på én opladning, samt en opgraderet ladeinfrastruktur til understøttelse heraf. Dermed reduceres behovet for tomkørsel og ekstra busser, hvilket sparer driftsudgifter for op mod 81,8 mio. kr. over en 15-årig periode.

Anlægsbevillingen finansieres med 10 mio. kr. afsat til udvidelse af ladeinfrastruktur fra aftalen om Et aktivt og grønt [adresse] og de resterende 51,1 mio. kr. via AarBus’ egenkapital.

### Beslutningspunkter

Det indstilles:

At 1) tillægsbevilling til anlægsbevilling på 66,0 mio. kr. med rådighedsbeløb på 61,1 mio. kr., fordelt over perioden 2025-2030, til etablering af opgraderet ladeinfrastruktur til 72 elbusser godkendes.

At 2) rådighedsbeløbet finansieres dels af 10 mio. kr. fra aftalen om Et aktivt og grønt [adresse] og de resterende 51,1 mio. kr. gennem udbetaling af AarBus’ egenkapital via overførsel af driftsmidler fra Sektor 2.13 (Kollektiv trafik).

At 3) Teknik og Miljø bemyndiges til at udbygge busdepotet [adresse] udover vejbyggelinjen på matriklen.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 21-10-2025

Iben Mathiasen: 5

Fremsendes til [adresse] med bemærkning, at Magistraten i mødet den 21. oktober 2025 anbefaler, at byrådet tiltræder Magistratsafdelingen for Teknik og Miljøs indstilling af 29. september 2025.

Curt Lund var forhindret i at deltage i sagens behandling.